Herman Kleinhans - M U S I E K H U I S | Suid Afrikaanse Kunstenaars
Herman Kleinhans | Suid Afrikaanse Kunstenaars
Herman Kleinhans is Suid Afrikaanse sanger en liedjieskrywer. Sy skryftalent word in 2015 erken toe sy skitterende nuutskepping Ek Sweer met kykNET se eerste Afri-Visie- kompetisie se eerste prys wegstap.
Vir Megan - Herman Kleinhans (Official Music Video)
Vir Megan -- 2015
Kamer 4 -- 2017
Herman Kleinhans is Suid Afrikaanse sanger en liedjieskrywer. Kort voor matriek maak hy musiek in die orkes Slagyster. Hy vaar uitstekend as ATKV-Cresendofinalis en in sy matriekjaar reik hy sy eerste musiekvideo, Kantlyn, uit.
Sy skryftalent word in 2015 erken toe sy skitterende nuutskepping Ek Sweer met kykNET se eerste Afri-Visie- kompetisie se eerste prys wegstap.
Hy en Maria Rademan-Viviers het as die duo TWEE -- ŉ pragtige album uitgereik.
Hul talent en onopgesmukte aanslag het hulle die Ghoema-toekenning as die publiek se gunsteling-duo besorg.
Herman Kleinhans se ontwikkeling as musikant en liriekskrywer het ŉ baie sterk organiese gevoel. Immergroen ŉ musikaleklank wat vir baie jare na die bekendstelling steeds aanklank sal vind by sy gehore.
’n Mens kan baie dinge in musiek inlees, juis omdat dit sulke universele temas aanspreek. Herman se gevoel dat dit belangrik is om lirieke te skryf met ŉ nuwe aanslag, poëties, boheems, filosofies.
Pionierswerk vir die dieper denker, ŉ nuwe nismark in Afrikaans. Maar met ŉ kommersiële aanslag, sodat ’n mens daarna kan luister, ŉ produk sonder ŉ rakleeftyd. Musikaliteit van Afrikaanse woorde en klanke ŉ nalatenskap vir kuns en kultuur.
Nou bied dié talentvolle kunstenaar, wat ook vaardig met kitaar en klavier is, nóg dertien van sy treffende komposisies op sy solo-album Kamer 4.
Die liedjies op sy solo-album word gekenmerk aan musikale gestrooptheid; rou en eerlik. Hyself bespeel die akoestiese kitaar, ondersteun deur Henry Steel se snare en Melissa van der Spuy se klawers. Die skoonheid van die klankvarsheid pronk in die lewende, stemmingsvolle opnames.
Dit is ŉ persoonlike, romantiese album; met ŉ universele boodskap oor die liefde se skakerings; oor die vlinders van verliefdheid, die ekstase van romanse, tussendeur soms ontnugtering en afskeid.
Maar uiteindelik die besef toewyding, spontane oorgawe en tevredenheid.
Tussen die albumverrassings is Herman en die rymkletser Churchill Naudé se liedjie Dis Tyd, wat as kykNET se nuwe temalied dien.
Herman is ŉ omgeemens met ŉ groot hart. Juis daarom het hy sy eie internet-toepassing bekend gestel wat ‘n platform bied waar mense in nood mekaar kan ondersteun.
Hy is ŉ skitterende beskrywer van plekke en mense, herinneringe en emosie.